
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" projekta "Kriminālistikas pārvaldes ekspertīžu laboratorijas informācijas sistēmas (ELIS) attīstība, 2. kārta" pases apstiprināšanu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekts izstrādāts, pamatojoties uz Ministru kabineta (turpmāk – MK) 2024. gada 4.jūnija noteikumiem Nr.338 “Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" īstenošanas noteikumi”.
2024. gada 28. augustā Ministru kabinetā tika apstiprināts rīkojums Nr. 710 “Par konceptuālo ziņojumu "Par tiesu ekspertīžu institūta reformas gaitu un turpmāk veicamajiem pasākumiem"”. Konceptuālais ziņojums paredz tiesu ekspertīžu institūta reformas ieviešanu, virzoties uz vienotas tiesu ekspertīžu iestādes izveidi (turpmāk – VTEI), atbilstoši Ministru kabineta 2020. gada 14. jūlija sēdē atbalstītajam informatīvajam ziņojumam "Par tiesu ekspertīžu institūta reformas ieviešanas iespēju izvērtējumu". Šobrīd Valsts tiesu ekspertīžu birojs (turpmāk – VTEB) izmanto Ekspertīžu vadības sistēmu, kas tika veidota 1997. gadā. Līdz ar to šī sistēma vairs nespēj nodrošināt visas VTEB/VTEI nākotnes vajadzības. Reformas ietvaros tika pieņemts, ka pēc reformas īstenošanas, VTEB uzsāks darbu Valsts policijas Galvenās kriminālpolicijas pārvaldes Kriminālistikas pārvaldes  (turpmāk - VPKP) ekspertīžu laboratorijas informācijas sistēmā (turpmāk – ELIS). Projekta “E-lietas programmas 2.posma tieslietu resora iestāžu projekta vadības un atbalsta pakalpojumu nodrošināšana” ietvaros, Tiesu administrācija pasūtījusi ārpakalpojumā veikt ELIS biznesa procesa analīzi. Analīzes rezultātā tika izdarīti secinājumi, ka pilnveidojot ELIS funkcionalitāti, ar ELIS varētu strādāt arī VTEB, Valsts sabiedrība ar ierobežotu atbildību "Nacionālais psihiskās veselības  centrs" (turpmāk - NPVC) un Valsts Robežsardzes Ekspertīžu dienests (turpmāk – RSED). Minētais pētījums tika apstiprināts E-lietas uzraudzības padomes sēdē 2025.gada 27.februārī, un Iekšlietu digitālajam centram (iepriekš - Iekšlietu ministrijas Informācijas centrs) (turpmāk – Centrs) tika uzdots veikt ELIS pilnveidošanu.
1.2. Mērķis
Mērķa apraksts
Tiesību akta projekta mērķis ir “Par Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības  iedzīvotājiem, uzņēmumiem, pētniecības organizācijām un  publiskajām iestādēm"  1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" projekta “Kriminālistikas pārvaldes ekspertīžu laboratorijas informācijas sistēmas (ELIS) attīstība, 2. kārta” pases un projekta izmaksu apstiprināšana.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Tieslietu ministrija Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības  iedzīvotājiem, uzņēmumiem, pētniecības organizācijām un  publiskajām iestādēm"  1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" ietvaros kā prioritāti ir izvirzījusi E-lietas programmas attīstību. E-lietas jomas arhitektūras ietvaros Centrs kā vienu no prioritātēm izvirzījis ELIS attīstību, veidojot to kā vienotu risinājumu tiesu ekspertīžu pārvaldībai. Lai šis mērķis tiktu sasniegts, plānots īstenot projektu “Kriminālistikas pārvaldes ekspertīžu laboratorijas informācijas sistēmas (ELIS) attīstība, 2. kārta”, veicot izmeklēšanas un tiesvedības procesos iesaistītajiem ekspertiem nepieciešamās programmatūras funkcionalitātes izstrādi un integrāciju ar E-lietas platformu. Projekta mērķis  attīstīt Kriminālistikas pārvaldes ekspertīžu laboratorijas informācijas sistēmu (ELIS), pilnveidojot tās funkcionalitāti un izstrādājot nepieciešamos programmatūras risinājumus, lai nodrošinātu centralizētu, standartizētu un digitālu tiesu ekspertīžu procesu pārvaldību, kā arī īstenot ELIS pilnvērtīgu integrāciju ar E-lietas platformu. Projekta rezultātā tiks nodrošināta vienota elektroniska darba vide ekspertīžu iestādēm, tiks paplašināta ELIS funkcionalitāte, kas ļaus visām iesaistītajām ekspertīžu iestādēm ievadīt, apstrādāt un koplietot datus digitāli, tiks īstenota integrācija ar E-lietas platformu, lai nodrošinātu ātrāku un kvalitatīvāku informācijas apriti kriminālprocesā, administratīvajā un civilprocesā. Tiks veicināta sistēmiska tiesu ekspertīžu reforma, veidojot vienotu digitālo risinājumu tiesu ekspertīžu procesu atbalstam, paātrinot ekspertīžu informācijas apriti, kā arī nodrošinot plānveidīgu un reālās situācijas prasībām atbilstošu tiesu ekspertīzes sistēmas politikas attīstību.
Projekta īstenošana sniegs atbalstu vienotas tiesu ekspertīžu iestādes izveidei. Tiks radīts vienots tehnoloģisks pamats starpresoru procesu veidošanai, kas paātrinās reformā iesaistīto institūciju integrāciju, atslogos cilvēkresursus un paaugstinās procesu efektivitāti.

Kopš 2020.gada ir valdības akceptēta vienota tiesu ekspertīžu centra izveide, kas tai skaitā ietver ne tikai fiziskās, bet arī digitālās infrastruktūras un digitālo risinājumu izveidi/pilnveidi tiesu ekspertīžu procesu efektivitātei. Joprojām tiesu ekspertīžu iestāžu funkcijas ir sadalītas, ņemot vērā tiesu ekspertīžu veidus un normatīvajos aktos noteiktās tiesu ekspertu specialitātes, kas nav saimnieciski lietderīgi.
Valsts policijas Kriminālistikas pārvaldes (turpmāk – VP GKrPP KP) un Valsts tiesu ekspertīžu birojs (turpmāk – VTEB) savstarpējā sadarbība tiesu ekspertīzes attīstībai ir neefektīva, un tā ir veicināma, ieviešot vienotus digitālos risinājumus, tādējādi atbalstot tiesu ekspertīžu institūta reformas mērķu sasniegšanu. Nav centralizēti digitalizēti tiesu ekspertīžu un ar to izpildi saistītie procesi, joprojām ir daudz papīra dokumentācijas un manuālā darba, kas apgrūtina kriminālprocesu, administratīvo un civilprocesu virzību.
Projekta “Kriminālistikas pārvaldes ekspertīžu laboratorijas informācijas sistēmas (ELIS) attīstība, 2. kārta”  ietvaros paredzēts veikt radīt vienotu risinājumu efektīvai tiesu ekspertīžu procesu pārvaldībai.
Pakalpojuma sniedzējs, kas veiks informācijas un komunikācijas tehnoloģijas risinājumu izstrādes darbus, tiks atlasīts atklātā, pārredzamā, nediskriminējošā un konkurenci nodrošinošā procedūrā, lai izslēgtu komercdarbības atbalsta sniegšanu pakalpojuma sniedzēju līmenī un nodrošināju, ka nepastāv nelikumīga komercdarbības atbalsta risks.
 
Problēmas un risinājumi
Problēmas apraksts
2024. gada 28. augustā Ministru kabinetā tika apstiprināts rīkojums Nr. 710 “Par konceptuālo ziņojumu "Par tiesu ekspertīžu institūta reformas gaitu un turpmāk veicamajiem pasākumiem"”. Konceptuālais ziņojums paredz tiesu ekspertīžu institūta reformas ieviešanu, virzoties uz vienotas tiesu ekspertīžu iestādes izveidi (turpmāk – VTEI), atbilstoši Ministru kabineta 2020. gada 14. jūlija sēdē atbalstītajam informatīvajam ziņojumam "Par tiesu ekspertīžu institūta reformas ieviešanas iespēju izvērtējumu". Šobrīd VTEB izmanto Ekspertīžu vadības sistēmu, kas tika veidota 1997. gadā. Līdz ar to šī sistēma vairs nespēj nodrošināt visas VTEB/VTEI nākotnes vajadzības. Reformas ietvaros tika pieņemts, ka pēc reformas īstenošanas, VTEB uzsāks darbu VPKP ELIS.
Risinājuma apraksts
Projekta “E-lietas programmas 2.posma tieslietu resora iestāžu projekta vadības un atbalsta pakalpojumu nodrošināšana” ietvaros, Tiesu administrācija  pasūtījusi ārpakalpojumā veikt ELIS biznesa procesa analīzi. Analīzes rezultātā tika izdarīti secinājumi, ka, pilnveidojot ELIS funkcionalitāti, ar ELIS varētu strādāt arī VTEB, NPVC un Valsts Robežsardzes Ekspertīžu dienests. Minētais pētījums tika apstiprināts E-lietas uzraudzības padomes sēdē 2025.gada 27.februārī, un Centram tika uzdots veikt ELIS pilnveidošanu, ko paredzēts veikt projekta “Izmeklēšanas un tiesvedības procesos iesaistītajiem ekspertiem nepieciešamās programmatūras funkcionalitātes izstrāde un integrācija ar e-lietas platformu” ietvaros. Ņemot vērā tiesu ekspertīžu institūta reformu un Tieslietu ministrijas virzīto Informatīvo ziņojumu "Par tiesu ekspertīžu institūta reformas gaitu", projekta rezultātā kā viens no sasniedzamajiem rezultātiem noteiktas 2 ekspertīžu iestādes – VP GKrPP KP un VTEB, kas lietos ELIS pēc pilnveides un integrācijas īstenošanas, ar iespēju turpmāk paplašināt ELIS lietotāju skaitu (projekta īstenošanas gaitā (piemēram, tehniskās dokumentācijas vai normatīvā regulējuma izstrādes gaitā) ELIS lietotāju loks var tikt pārskatīts un paplašināts ar jauniem ELIS lietotājiem – Valsts sabiedrību ar ierobežotu atbildību "Nacionālais psihiskās veselības centrs" un Valsts Robežsardzes Ekspertīžu dienestu), veicot atbilstošus grozījumus projekta dokumentācijā.

Atbalsts Centram un sadarbības partneriem projekta ietvaros tiks sniegts to valsts deleģēto funkciju ietvaros šo funkciju veikšanai. Projekta ietvaros komercdarbības atbalsts netiks sniegts.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Jā
Apraksts
Prasību un izmaksu samērīgums pret ieguvumiem izvērtējums sniegts projekta pases 6. sadaļā “Izmaksu un ieguvumu analīze”. Kopējais projekta lietderīgums aprēķināts, no ieguvumiem (2 434 508 euro) atņemot nepieciešamos uzturēšanas izdevumus (1 050 000 euro) un investīcijas (900 000 euro), iegūstot kopējo projekta lietderīgumu vismaz 484 508  euro.
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Projekts indikatīvi ietekmē šādas sabiedrības grupas: cietušie kriminālprocesos, aizdomās turamie un apsūdzētie, liecinieki un citas personas, par kurām nozīmētas ekspertīzes, fiziskas personas, kas izmanto maksas pakalpojumus tiesu ekspertīžu jomā.
Ietekmes apraksts
Projekts uzlabos pieejamo pakalpojumu kvalitāti un ātrumu, jo tiks digitalizēti un standartizēti ekspertīžu procesi. Tādējādi:
- saīsināsies ekspertīžu izpildes termiņi;
- tiks samazināts administratīvais slogs personām;
- nodrošināta lielāka caurskatāmība un tiesību aizsardzība;
- netieši uzlabosies bērna tiesību ievērošana lietās, kurās nepieciešamas ekspertīzes.
Juridiskās personas
Projekts indikatīvi ietekmē: uzņēmumus un organizācijas, kas izmanto maksas pakalpojumus tiesu ekspertīžu jomā (piem., dokumentu, narkotiku, ieroču ekspertīzes), valsts un pašvaldību institūcijas, kas iesaistītas kriminālprocesu vai administratīvo procesu nodrošināšanā, veselības aprūpes iestādes, kas sadarbojas tiesu ekspertīžu ietvaros (piem., NPVC kā ELIS lietotājs).
Ietekmes apraksts
Projekts uzlabos pieejamo pakalpojumu kvalitāti un ātrumu, jo tiks digitalizēti un standartizēti ekspertīžu procesi. Tādējādi:
- juridiskajām personām samazināsies administratīvais slogs, jo procesi tiks digitalizēti un datu apmaiņa notiks automatizēti.
- uzlabosies pakalpojumu kvalitāte un ātrums (piem., īsāks ekspertīžu sagatavošanas laiks, vienkāršāka piekļuve rezultātiem).
- tiks nodrošināta lielāka caurskatāmība un sadarbspēja starp institūcijām, kas izmanto ekspertīžu pakalpojumus.
Rīkojuma projektam ir ietekme uz Centru, jo tam tiks noteikts finansējuma saņēmēja pienākums.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	21 353
	0
	194 990
	0
	291 805
	256 852

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	21 353
	0
	194 990
	0
	291 805
	256 852

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	25 121
	0
	229 400
	0
	343 300
	302 179

	2.1. valsts pamatbudžets
	0
	25 121
	0
	229 400
	0
	343 300
	302 179

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	-3 768
	0
	-34 410
	0
	-51 495
	-45 327

	3.1. valsts pamatbudžets
	0
	-3 768
	0
	-34 410
	0
	-51 495
	-45 327

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	-3 768
	
	-34 410
	
	-51 495
	-45 327

	5.1. valsts pamatbudžets
	
	-3 768
	
	-34 410
	
	-51 495
	-45 327

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Projekta īstenošanas izmaksas - 900 000 euro.
Projekta īstenošanas izdevumu sadalījums pa gadiem norādīts tabulā zemāk (izmaksu sadalījums ir indikatīvs un tas var tikt precizēts, sagatavojot Projekta pieteikumu, kā arī Projekta īstenošanas laikā). 

Projekts tiek finansēts no ERAF līdzekļiem 85% apmērā no projekta kopējā attiecināmām izmaksām un 15% apmērā no valsts budžeta.
Projekts tiks īstenots 36 mēnešu ietvarā, indikatīvi no 2026. gada III ceturkšņa līdz 2029. gada III ceturksnim.

 
	Finansējuma avots
	2026. gads
	2027. gads
	2028. gads
	2029. gads
	Finansējums kopā, euro

	Eiropas Reģionālās attīstības fonda finansējums
	21 353
	194 990
	291 805
	256 852
	765 000

	Valsts budžeta finansējums
	3 768
	34 410
	51 495
	45 327
	135 000

	Kopā, euro
	25 121
	229 400
	343 300
	302 179
	900 000


Projekta rezultātu uzturēšanas izmaksas (indikatīvi): 105 000 euro gadā, sākot ar 2030. gadu.
Uzturēšanas izmaksas ir paredzētas šādiem mērķiem:
Lietojumprogrammatūras uzturēšanai un incidentu pārvaldībai - prognozēti 21 006 euro gadā (indikatīvi 217 cilvēkstundas);
Sistēmas attīstībai un izmaiņu ieviešanai - prognozēti 63 892 euro gadā (indikatīvi 660 cilvēkstundas);
Platformā ietilpstošās standarta programmatūras periodiskai atjaunošanai, atklāto ievainojamību novēršanai, regulārai trešo pušu ielaušanās testu veikšanai ar mērķi identificēt programmatūras drošības nepilnības - prognozēti 20 102 euro gadā (indikatīvi līdz 240 cilvēkstundām).
Prognozētās izmaksas balstītas uz līdzšinējo pieredzi līdzvērtīgu risinājumu uzturēšanā un Elektroniskās iepirkumu sistēmas e-pasūtījumu sadaļā esošo izcenojumu. Finansējums ELIS uzturēšanai līdz šim nav piešķirts.
Finansējums projekta rezultātu uzturēšanas izmaksu segšanai pēc projekta noslēguma tiks pieprasīts normatīvajos aktos noteiktajā kārtībā.  
 

	6.1. detalizēts ieņēmumu aprēķins
	-

	6.2. detalizēts izdevumu aprēķins
	Projekta īstenošanai ir nepieciešams finansējums 900 000 euro apmērā:
 
	Pozīcija
	Finansējums kopā, euro

	
	2026. gads
	2027. gads
	2028. gads
	2029. gads
	Finansējums kopā, euro

	Kriminālistikas pārvaldes ekspertīžu laboratorijas informācijas sistēmas (ELIS) attīstība, 2. kārta
	Kapitālie ieguldījumi, EKK 5000 (bez PVN)
	0
	140 000
	230 000
	183 719
	553 719

	
	Preces un pakalpojumi, EKK 2000 (bez PVN)
	100
	0
	0
	41 222
	41 322

	
	PVN (valsts budžeta finansējums)
	21
	29 400
	48 300
	47 238
	124 959

	
	Kopā ar PVN
	121
	169 400
	278 300
	272 179
	720 000

	Administratīvās izmaksas (EKK 1000, Atalgojums)
	25 000
	60 000
	65 000
	30 000
	180 000 



Norādītais izmaksu sadalījums ir indikatīvs, tas var tikt precizēts, sagatavojot Projekta pieteikumu, kā arī Projekta īstenošanas laikā. 

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	Projekta izpildi nodrošinās ar esošajām amata vietām.



Cita informācija
Projekta īstenošanai nepieciešamais finansējums  tiks pieprasīts no budžeta resora “74. Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2024. gada 28. augusta rīkojums Nr. 710 “Par konceptuālo ziņojumu "Par tiesu ekspertīžu institūta reformas gaitu un turpmāk veicamajiem pasākumiem”.
Pamatojums un apraksts
Rīkojums nosaka tiesu ekspertīžu institūta reformas ieviešanu, paredzot vienotas tiesu ekspertīžu iestādes izveidi un pāreju uz vienotu informācijas sistēmu (ELIS). Projekts tieši īsteno rīkojumā noteiktās darbības.
Atbildīgā institūcija
Tieslietu ministrija
4.1.2. Ministru kabineta 2024. gada 4. jūnija noteikumi Nr. 338 “Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa īstenošanas noteikumi”.
Pamatojums un apraksts
Noteikumi noteic, kā īstenojams ES fondu finansējums IKT risinājumiem, tostarp ELIS pilnveidošanai.
Atbildīgā institūcija
Viedās administrācijas un reģionālās attīstības ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
-
ES tiesību akta datums, izdevējinstitūcija, numurs, veids un nosaukums
-
Apraksts
Projekts tiek īstenots Eiropas Savienības kohēzijas politikas programmas 2021.–2027. gadam ietvaros (MK 04.06.2024. noteikumi Nr. 338 "Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram""), izmantojot ES fondu finansējumu. Tādēļ tas ir cieši saistīts ar Latvijas starptautiskajām saistībām pret Eiropas Savienību, īpaši ES fondu izmantošanas un uzraudzības jomā.
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
Projekts tiek īstenots, izmantojot Eiropas Savienības kohēzijas politikas programmas 2021.–2027. gadam finansējumu, pamatojoties uz MK noteikumiem Nr. 338 (04.06.2024.) par šīs programmas specifiskā atbalsta mērķa īstenošanu. Tas nozīmē, ka projekta ieviešana tieši saistīta ar Latvijas uzņemtajām saistībām pret Eiropas Savienību attiecībā uz ES fondu līdzekļu izmantošanu.
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Rīkojuma projekts ir saistīts ar ELIS tehnoloģiskiem pilnveidojumiem un attiecas galvenokārt uz valsts iestāžu iekšējo procesu digitalizāciju un sadarbspējas nodrošināšanu (VTEB, VPKP Tiesu administrācija). Tieši sabiedrībai netiek noteiktas jaunas tiesiskās prasības vai pienākumi, tāpēc sabiedrības līdzdalības procedūra nav piemērojama.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
1. Iekšlietu digitālais centrs (atbildīgā institūcija);
2. Valsts tiesu ekspertīžu birojs (VTEB);
3. Valsts policija (Galvenās kriminālistikas pārvaldes Kriminālistikas pārvalde (VPKP));
4. Tiesu administrācija (KKP uzturētājs un datu apmaiņas nodrošinātājs).
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Paplašināsies funkcijas, jo ELIS nodrošinās vienotu ekspertīžu procesu digitalizāciju un paplašinātu lietotāju loku (VTEB, VPKP).

	5. Tiks veikta iekšējo institūcijas procesu efektivizācija
	Jā
	Digitalizējot un standartizējot procesus, tiks mazināts manuālais darbs, nodrošināta efektīvāka resursu izmantošana.

	6. Tiks veikta iekšējo institūcijas procesu digitalizācija
	Jā
	ELIS pilnveidojumi paredz centralizētu un digitalizētu ekspertīžu un notikuma vietas apskates procesu veikšanu.

	7. Tiks veikta iekšējo institūcijas procesu optimizācija
	Jā
	Vienotas sistēmas ieviešana samazinās administratīvo slogu un nodrošinās efektīvāku iestāžu sadarbību.

	8. Cita informācija
	Jā
	Projekts stiprinās sadarbību starp vairākām institūcijām, ieviešot vienotu informācijas sistēmu un datu apmaiņu ar KKP.


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
ELIS pilnveidošana nodrošinās vienotu digitalizētu ekspertīžu procesu, samazinot administratīvo slogu un uzlabojot pakalpojumu pieejamību iestādēm un maksas pakalpojumu saņēmējiem.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Jā
Apraksts
Projekts paredz vienotu IKT arhitektūru tiesu ekspertīžu jomā un datu apmaiņu ar Tiesu administrācijas KKP.
8.1.3. uz informācijas sabiedrības politikas īstenošanu
Vai projekts skar šo jomu?
Jā
Apraksts
Digitalizācija un standartizācija tiesu ekspertīžu jomā veicina e-pakalpojumu attīstību un pieejamību sabiedrībai.
8.1.4. uz Nacionālā attīstības plāna rādītājiem
Vai projekts skar šo jomu?
Jā
Apraksts
Projekts sekmē valsts digitalizācijas mērķu sasniegšanu, kas noteikti NAP2027 un ES kohēzijas politikas programmas ietvaros.
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Jā
Apraksts
Uzlabotie pakalpojumi sekmēs taisnīguma un tiesu pieejamību iedzīvotājiem, kā arī vienkāršos procesu.
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Jā
Apraksts
ELIS izstrādē paredzēts nodrošināt atbilstību piekļūstamības prasībām (atbilstoši Ministru kabineta 2025. gada 25. jūnija noteikumiem Nr. 397 “Minimālās kiberdrošības prasības” un IKT produktu un pakalpojumu pieejamības prasībām (LVS EN 301549:2021).
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Jā
Apraksts
Projekts stiprina tiesiskumu, paredzot caurskatāmākus un kvalitatīvākus ekspertīžu procesus.
8.1.13. uz datu aizsardzību
Vai projekts skar šo jomu?
Jā
Apraksts
ELIS ietvers personas datu apstrādi (piem., kriminālprocesa un administratīvo procesu dalībnieku dati). Ir veikts ietekmes uz datu aizsardzību novērtējums, un plānots papildu novērtējums pilnveidošanas laikā.
Tiesiskais pamats personas datu apstrādei: Kriminālprocesa likuma 194.pants, Civilprocesa likuma 121.pants, Administratīvā procesa likuma 178.pants, Tiesu ekspertu likuma 14.panta otrās daļas 1.punkts, 2) Ministru kabineta 2016. gada 13. septembra noteikumi Nr. 606 “Tiesu ekspertīžu organizēšanas kārtība”; 8)  Ministru kabineta 2011. gada 31. decembra noteikumi Nr.1025 “Noteikumi par rīcību ar lietiskajiem pierādījumiem un arestēto mantu”; 10) Ministru kabineta 2018. gada 11. decembra noteikumi Nr.782 “Tiesmedicīniskās ekspertīzes veikšanas kārtība”.
Nolūks personas datu apstrādei - ekspertīzes dokumentācijas aprites uzskaites nodrošināšana/pārvaldība, kas ir nepieciešama:
1. likumpārkāpumu novēršanai, atklāšanai, izmeklēšanai (administratīvo pārkāpumu lietu lietvedībai, resorisko pārbaužu veikšanai, kriminālprocesuālo darbību un operatīvās darbības veikšanai), tai skaitā personas identificēšana, pierādījumu nodrošināšana, informācijas ievade datu apstrādes sistēmās, procesu uzsākšana, izskatīšana, materiālu glabāšana, pārsūtīšana atbilstoši kompetencei;
2. ekspertīžu un izpētes veikšanai kriminālprocesā, civilprocesā, administratīvajā procesā.
Eksperti un kriminālisti apstrādās ELIS personas datus, veicot noteiktus dienesta/darba pienākumus, kas saistīti ar procesuālo darbību veikšanu (ekspertīze, notikuma vietas apskate, citas izmeklēšanas darbības), kā arī veicot iestādes kvalitātes vadības sistēmas un ar to saistīto procesu uzturēšanu.
Datu iegūšana un apstrāde notiek gan manuāli, gan automātiski (iegūstot vai sinhronizējot ar saistītām informācijas sistēmām).
Veicot procesuālās darbības, personas datus iegūst kopā ar ienākošo uzdevumu (lēmums par ekspertīzi, pieprasījums par apskates veikšanu, pieprasījums tehnisko darbu veikšanai un tml. pieprasījumi, lēmumi kriminālprocesu, administratīvo procesu, civilprocesu ietvaros) vai veicot maksas pakalpojumus (Ministru kabineta 2013.gada 24.septembra noteikumi Nr.903 “Valsts policijas maksas pakalpojumu cenrādis”). Kriminālistikas pārvaldes nodarbinātie apstrādā iegūto informāciju, veicot personas identifikāciju, saskaņā ar pieprasījumā minēto atrod nepieciešamo informāciju izpētes objektā vai salīdzina ar attiecīgām datubāzēm ekspertīzes vai citu Uzdevumu ietvaros. Informācija tiek norādīta arī izejošajā rezultāta dokumentā (piem. eksperta atzinums, apskates protokols, izziņa, citi protokoli).
Plānots ELIS pilnveidot, centralizēt un digitalizēt tiesu ekspertīžu un notikuma vietas apskates procesus; izveidot starpsistēmu datu apmaiņu, izmantojot Tiesu administrācijas Koplietošanas komponenšu platformu; ieviest vienotu tiesu ekspertīžu reģistrācijas, pārvaldības un kvalitātes vadības informācijas sistēmu ekspertīžu iestāžu vajadzībām.
Līdz ar to ELIS apstrādās personas identifikācijas datus, pirkstu, pēdu nospiedumus, DNS un citu informāciju, kas nepieciešama ekspertīzes veikšanai, piem., procesuālo dokumentu (kriminālprocess, administratīvais process, civilprocess u.tml.) plūsma un informācijas reģistrācija/fiksācija: ekspertīžu veikšana, apskašu veikšana, tehnisko darbu veikšana, izmeklēšanas darbību veikšana. Gala dokumenta veidošana: eksperta atzinums, apskates protokols, tehnisko darbu izpildes protokols, izmeklēšanas darbību protokols. Informācija par pakalpojuma pasūtītāju (piem. procesa virzītāju, kas noteica lēmumu par ekspertīzes veikšanu, vai par privātpersonu vai juridisko personu, kas pasūtīja ekspertīzi) un rezultāta saņēmēju (procesa virzītājs, pilnvarotā persona, privātpersona, juridiskā persona).
ELIS tiks apstrādāti nodarbināto dati, lai nodrošinātu iestādes un struktūrvienības dienesta/darba pienākumu izpildes identifikāciju, piem., sistēmas lietotāju profila dati: dati par personu (vārds uzvārds, personas kods, dzimums), darba (dienesta) dati (amats, darba vietas adrese, kontaktinformācija u.c.
Datu glabāšanas termiņi tiek regulēti ar normatīvajiem aktiem, kuri nosaka kriminālprocesa, administratīvā pārkāpumu procesa un civilprocesa informācijas glabāšanas termiņus, kā arī atbilstoši Tiesu ekspertu likuma 17.panta divpadsmitajā daļā ietvertajam regulējumam.
Personas dati tiek iegūti no datu subjekta, kad tos iesniedz personīgi. Citos gadījumos personas dati tiek iegūti procesu un procesuālo darbību ietvaros.
ELIS tiks izmitināts E-lietas infrastruktūrā.
Izstrādājot tehnisko specifikāciju, tiks veikts novērtējums par ietekmi uz datu aizsardzību, iesaistot Valsts policijas Galvenās kriminālpolicijas pārvaldes Kriminālistikas pārvaldes Ekspertīžu biroju, Tiesu administrāciju,  Latvijas Republikas prokuratūru,  Valsts tiesu ekspertīžu biroju, Valsts robežsardzes Ekspertīžu dienestu, Nacionālais psihiskās veselības centru, jo par plānoto personas datu apstrādi ir atbildīgas minētās iestādes.
Veicot Ietekmes uz datu aizsardzību novērtējumu, kā arī izstrādājot normatīvo regulējumu attiecībā uz personu datu apstrādi sistēmā, tie tiks skaņoti ar Datu valsts inspekciju.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
ELIS attīstība nodrošina valsts digitālās transformācijas stratēģijas īstenošanu, sekmējot datu apmaiņu starp institūcijām un mazinot manuālu datu apstrādi.

